વડગામ ગામના ઔદિચ્ય બ્રાહ્મણ સમાજ પરિવારના કિર્તિભાઈ ચમનભાઈ રાવલ ગુજરાત એસ.ટી. કોર્પોરેશનમાં કંડક્ટરની નોકરી કરે છે. વડગામ ગામમાં ભાડાના મકાનમાં રહેતા અને એક પુત્રી-પુત્રને અભ્યાસ કરવા વડગામ પ્રા.શાળાનં-૨ (કન્યાશાળા)માં ધોરણ-૧ માં દાખલ કર્યા હતા. જેમા તેમની દિકરી નેહા કે. રાવલ બચપણથી જ હોંશિયાર અને દિર્ધદ્રષ્ટીવાળી હતી. શાળાના વિવિધ સાંસ્કૃતિક કાર્યક્રમોમાં નેહા ડૉક્ટર વિષય ના નિબંધ સ્પર્ધા-એકાકી નાટક વગેરેમાં ભાગ લેતી હતી. ધોરણ-૧ થી જ તેનું સ્વપ્ન ડૉક્ટર બનવાનું હતું. દરમ્યાન ૧ થી ૭ કન્યાશાળામાં પૂર્ણ કરી ધોરણ ૮-૯-૧૦ સરસ્વતી કન્યા વિદ્યાલયમાં અભ્યાસ કરી ધોરણ ૧૧-૧૨ સાયન્સ પાલનપુર કુંવરબા સ્કૂલમાં ભણ્યા અને ત્યારબાદ મેડિકલ કોલેજમાં મેડિકલ ઓફિસરની ડિગ્રી પ્રાપ્ત કરી પરંતુ વડગામ ગ્રામજનોની આરોગ્ય સેવા કરવા સરકારી નોકરી સ્વીકારી નહી અને તા.૨૬ જાન્યુ.૨૦૧૫ ના રોજ વડગામ ગ્રામજનોની ઊપસ્થિતિમાં પોતાનું પ્રાઈવેટ દવાખાનું શરૂ કર્યું છે. વિશેષમાં ડૉ. નેહા કે. રાવલ પ્રાથમિક શાળામાં અભ્યાસ કરતી હતી તેની પાસે જ પોતાનું ક્લિનિક શરૂ કરી વર્ષોનું સ્વપ્ન સાકાર કર્યુ છે.